Okakruunuohdake

Okakruunuohdake eli kruunuohdake (Onopordum acanthium) on Euroopassa tavattava hyvin kookkaaksi kasvava ohdakkeiden sukuinen asterikasvi. Sitä kasvatetaan myös koristekasvina. Kruunuohdake on Skotlannin kansalliskukka.

Ulkonäkö ja koko 
Okakruunuohdake on kaksivuotinen. Se kasvaa matalimmillaan puolimetriseksi, korkeimmillaan jopa 2,5-metriseksi. Sen varsi on runsas- ja jäykkähaarainen. Varsi on leveästi siipipalteinen, tiheään huopakarvainen ja täynnä vankkoja keltaisia piikkejä. Lehdet ovat 20–30 cm pitkät, soikeat ja liuskaiset. Kruunuohdakkeen kukintona on suuri 3–7 cm leveä mykerö. Sen kehtosuomut ovat kapeat, kovat ja piikkikärkiset. Kukkien teriö on väriltään violetti. Kruunuohdakkeen hedelmät ovat 4–5 millimetrin lenninhaivenellisia pähkylöitä.

Lähteet

Aiheesta muualla 
 Kasviatlas: Okakruunuohdakkeen (Onopordum acanthium) levinneisyys Suomessa.
 LuontoPortti: Kruunuohdake (Onopordum acanthium)
 Den virtuella floran: Ulltistel (Onopordum acanthium L.)  
 ITIS: Onopordum acanthium 
 United States Department of Agriculture (USDA): Onopordum acanthium 
 Flora of China: Onopordum acanthium 

Asterikasvit